Temeljem članka 54. stavka 1. Zakona o ustanovama („Narodne novine“, br. 76/93, 29/97, 47/99 i 35/08), članka 161. stavka 2. Zakona o socijalnoj skrbi („Narodne novine“, br. 157/13, 152/14, 99/15, 52/16, 16/17 i 130/17) i članka 110. Statuta Centra za odgoj i obrazovanje Tuškanac, Upravno Vijeće Centra za odgoj i obrazovanje Tuškanac na 15. sjednici održanoj dana 20. prosinca 2019. godine, donijelo je

ODLUKU

O IZMJENAMA I DOPUNAMA STATUTA

CENTRA ZA ODGOJ I OBRAZOVANJE TUŠKANAC

Članak 1.

U Statutu Centra za odgoj i obrazovanje Tuškanac (u daljnjem tekstu: Centar) Klasa: 555-05/14-01/626, Urbroj: 381-01-14-1 od 11. studenoga 2014. godine članak 28. mijenja se i glasi:

„Rad Centra ustrojen je po odjelima i ustrojbenim jedinicama u sjedištu Centra i Podružnici Prekrižje.

Rad u sjedištu Centra ustrojen je po sljedećim ustrojstvenim jedinicama:

1. Odjel odgoja i rehabilitacije

2. Ustrojbena jedinica prehrambenih i pomoćno-tehničkih poslova

Rad u Podružnici Prekrižje ustrojen je sljedećim ustrojstvenim jedinicama:

1. Odjel odgoja i rehabilitacije

2 . Odjel psihosocijalne podrške

3. Odjel osnovnoškolskog odgoja i obrazovanja

Prehrambeni i pomoćno-tehnički poslovi obavljaju se u sjedištu i u Podružnici Prekrižje.

Financijsko-računovodstveni i administrativni poslovi te poslovi zaštite na radu i zaštite od požara obavljaju se pod neposrednim rukovođenjem ravnatelja.

Svi odjeli i ustrojbene jedinice imaju voditelja koje na razdoblje od dvije godine imenuje i razrješava ravnatelj između radnika tog odjela ili ustrojbene jedinice. Voditelj organizira, koordinira i kontrolira rad odjela/ustrojbene jedinice, brine o realizaciji programa, daje izvješća o radu i statističke podatke, te obavlja ostale poslove iz popisa i opisa poslova svog radnog mjesta u dogovoru sa ravnateljem.

Unutarnji ustroj Centra, organizacija rada, dnevni raspored rada, organizacijski oblici rada i druga pitanja organizacije rada pobliže su regulirani Pravilnikom o unutarnjem ustroju i sistematizaciji poslova.“

Članak 2.

Članak 35. mijenja se i glasi:

„Učiteljsko vijeće čine svi učitelji, stručni suradnici, predstojnik i ravnatelj.“

Članak 3.

U članku 36. stavku 4. zarez i riječi: „voditelje psihosocijalne rehabilitacije“ brišu se.

Članak 4.

U članku 39. stavku 1 riječi: „i voditelji psihosocijalne rehabilitacije“ brišu se.

Članak 5.

U članku 65. stavku 1. riječ: „do“ zamjenjuje se riječju: „od“.

Članak 6.

Članak 85. mijenja se i glasi:

„Stručno vijeće čine svi stručni radnici Centra koji pružaju usluge korisnicima sukladno odredbama Zakona o socijalnoj skrbi.“

Članak 7.

U članku 88. stavku 1. podstavak 4. briše se.

Dosadašnji podstavci 5. i 6. postaju podstavci 4. i 5.

Članak 8.

U članku 90. stavku 4. zarez i riječ „pedagog“ brišu se.

Članak 9.

Stupanjem na snagu ove Odluke o izmjenama i dopunama Statuta Centra za odgoj i obrazovanje Tuškanac prestaju vrijediti odgovarajuće odredbe Statuta Centra od 11. studenoga 2014 godine.

Članak 10.

Ova Odluka o izmjenama i dopunama Statuta stupa na snagu osmog dana od dana objave na oglasnim pločama Centra, a nakon davanja suglasnosti Ministarstva za demografiju, obitelj, mlade i socijalnu politiku.

Članak 11.

Upravno vijeće utvrditi će pročišćeni tekst Statuta Centra za odgoj i obrazovanje Tuškanac u roku 30 dana od dana stupanja na snagu ove Odluke o izmjenama i dopunama Statuta.

KLASA: 003-05/19-01/847

URBROJ: 251-686-09-19-1

Predsjednica Upravnog vijeća:

Antonija Rimac Gelo, mag. nov.

Ministarstvo za demografiju, obitelj, mlade i socijalnu politiku dalo je svoju suglasnost na ovu Odluku o izmjenama i dopunama Statuta Centra za odgoj i obrazovanje Tuškanac KLASA: : 550-06/19-01/89 , URBROJ: 519-04-3-1-2/2-20-2 dana 7. siječnja 2020. godine.

Ova Odluka o izmjenama i dopunama Statuta Centra za odgoj i obrazovanje Tuškanac objavljena je na oglasnim pločama Centra u sjedištu i Podružnici Prekrižje dana 21. siječnja 2020. godine, te je stupila na snagu dana 29. siječnja 2020. godine.

Ravnateljica :

Meri Gatin, dipl. soc. rad.